《寿丁东溪六十》
明代·尹台

白发林居玩世长，东溪之水即沧浪。岂无仲氏如文举，自识元沧是彦方。

挂矢深冬缇律应，吹埙新第绮筵张。旌阳丹室兼邻近，鸡犬烟霞信尔乡。

作者简介：（1506—1579）明吉安府永新人，字崇基，号洞山先生。嘉靖十四年进士。授编修。迁国子司业，所奖拔多为名士。旋还任修撰，专理诰敕。忤仇鸾，几得罪，会鸾先被杀，乃已。严嵩欲结为姻好，拒之，遂有怨。出为南京祭酒，将行，劝嵩勿害杨继盛。历官为南京礼部尚书。留意理学，其学不傍门户，能密自体验。有《洞农堂集》。